title: Kommissionens gennemførelsesforordning (EU) 2018/1975 af 14. december 2018 om ændring af forordning (EU) nr. 965/2012 for så vidt angår krav til flyveoperationer for svævefly og electronic flight bags

text:
                  20.12.2018

                  DA

                  Den Europæiske Unions Tidende

                  L 326/53

         KOMMISSIONENS GENNEMFØRELSESFORORDNING (EU) 2018/1975
         af 14. december 2018
         om ændring af forordning (EU) nr. 965/2012 for så vidt angår krav til flyveoperationer for svævefly og electronic flight bags
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 31, og
         ud fra følgende betragtninger:

                     (1)

                     I Kommissionens forordning (EU) nr. 965/2012 (2) fastsættes sikkerhedsbetingelserne for flere typer flyveoperationer med forskellige kategorier af luftfartøjer, herunder svævefly.

                     (2)

                     Operatører, der forestår operation af de luftfartøjer, der er omhandlet i artikel 2, stk. 1, litra b), nr. i) og ii), i forordning (EU) 2018/1139, skal opfylde de relevante væsentlige krav i bilag V til nævnte forordning.

                     (3)

                     I Kommissionens gennemførelsesforordning (EU) 2018/1976 (3) fastsættes der særlige bestemmelser for operation af svævefly. Fra datoen for anvendelsen af nævnte forordning bør disse operationer ikke længere være omfattet af de almindelige bestemmelser for flyveoperationer, der er fastsat i forordning (EU) nr. 965/2012. Bestemmelserne om tilsyn med flyveoperationer, som føres af de kompetente myndigheder i medlemsstaterne, og som er fastsat i artikel 3 i forordning (EU) nr. 965/2012 og bilag II til nævnte forordning, bør imidlertid fortsat finde anvendelse på flyveoperationer med svævefly, eftersom disse krav ikke er specifikke for en bestemt type flyveoperation, men anvendes horisontalt på alle flyveoperationer.

                     (4)

                     Forordning (EU) nr. 965/2012 bør derfor ændres for at tage hensyn til de nye bestemmelser for operationer med svævefly og præcisere, hvilke bestemmelser i nævnte forordning, der fortsat finder anvendelse på operationer med svævefly.

                     (5)

                     I betragtning af den tætte forbindelse mellem bestemmelserne i gennemførelsesforordning (EU) 2018/1976 og bestemmelserne i denne forordning bør deres anvendelsesdatoer tilpasses til hinanden.

                     (6)

                     I 2014 indførte ICAO i del I og del III, afsnit II, i bilag 6 bestemmelser for anvendelsen af electronic flight bags til erhvervsmæssige lufttransportoperationer. Disse bestemmelser indeholder almene krav til anvendelsen af electronic flight bags og desuden et krav om en operationel godkendelse af anvendelsen af electronic flight bag-applikationer, der benyttes med henblik på sikker operation af luftfartøjet. Derfor er det nødvendigt at tilpasse forordning (EU) nr. 965/2012 til ICAO's bestemmelser ved at indføre en ny bestemmelse med almene krav til anvendelsen af electronic flight bags til erhvervsmæssige lufttransportoperationer og nye bestemmelser til støtte for operationel godkendelse af anvendelsen af electronic flight bag-applikationer, i forbindelse med hvilke en eventuel svigtsituation klassificeres som mindre eller derunder.

                     (7)

                     I 2014 indførte ICAO i del II og del III, afsnit III, i bilag 6 også bestemmelser for anvendelsen af electronic flight bags til almenflyvning. Disse bestemmelser indeholder almene krav til anvendelsen af electronic flight bags og desuden et krav om, at de kontraherende stater fastlægger kriterierne for anvendelsen af electronic flight bag-applikationer, der benyttes med henblik på sikker operation af luftfartøjer. Derfor er det nødvendigt at tilpasse forordning (EU) nr. 965/2012 til ICAO's bestemmelser ved at indføre nye bestemmelser for ikkeerhvervsmæssige operationer med komplekse motordrevne luftfartøjer og for specialoperationer med komplekse motordrevne luftfartøjer, nye bestemmelser med almene krav til anvendelsen af electronic flight bags og krav til anvendelsen af electronic flight bag-applikationer, i forbindelse med hvilke en eventuel svigtsituation klassificeres som mindre eller derunder. Desuden ændrer denne forordning forordning (EU) nr. 965/2012 ved at bringe kravene til bærbart elektronisk udstyr til ikke-erhvervsmæssige operationer med andre luftfartøjer end komplekse motordrevne luftfartøjer i overensstemmelse med ICAO's generelle bestemmelser.

                     (8)

                     Den Europæiske Unions Luftfartssikkerhedsagentur har i overensstemmelse med artikel 75, stk. 2, litra b) og c), og artikel 76, stk. 1, i forordning (EU) 2018/1139 udarbejdet et udkast til gennemførelsesbestemmelser for operationer med svævefly og forelagt dem for Kommissionen i form af udtalelser (4).

                     (9)

                     Den Europæiske Unions Luftfartssikkerhedsagentur har i overensstemmelse med artikel 75, stk. 2, litra b) og c), og artikel 76, stk. 1, i forordning (EU) 2018/1139 udarbejdet et udkast til gennemførelsesbestemmelser for anvendelsen af electronic flight bags og forelagt disse for Kommissionen i form af udtalelser (5).

                     (10)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 127 i forordning (EU) 2018/1139 —

               VEDTAGET DENNE FORORDNING:

            Artikel 1
            Ændring af forordning (EU) nr. 965/2012
            I forordning (EU) nr. 965/2012 foretages følgende ændringer:

                        1)

                        I artikel 1 foretages følgende ændringer:

                                    a)

                                    Stk. 1, 2 og 3 affattes således:

                                       »1.   Ved denne forordning fastsættes gennemførelsesbestemmelser for flyveoperationer med flyvemaskiner og helikoptere, herunder rampeinspektioner af operatørers luftfartøjer, som er underlagt sikkerhedsmæssigt tilsyn i en anden stat, når de lander på flyvepladser beliggende i det område, som er underlagt traktaternes bestemmelser.

                                       2.   Ved denne forordning fastsættes ligeledes gennemførelsesbestemmelser for udstedelse, opretholdelse, ændring, begrænsning, inddragelse eller tilbagekaldelse af certifikater fra operatører af luftfartøjer, med undtagelse af balloner og svævefly, som omhandlet i artikel 2, stk. 1, litra b), nr. i) og ii), i forordning (EU) 2018/1139, der udfører erhvervsmæssige lufttransportoperationer, certifikatindehavernes rettigheder og ansvar, samt på hvilke betingelser operationer af hensyn til sikkerheden skal forbydes, begrænses eller pålægges visse betingelser.

                                       3.   Ved denne forordning fastlægges ligeledes gennemførelsesbestemmelser angående betingelser og procedurer for erklæringer udstedt af operatører, der udfører erhvervsmæssige specialoperationer med flyvemaskiner og helikoptere eller ikke-erhvervsmæssige operationer med komplekse motordrevne luftfartøjer, herunder ikke-erhvervsmæssige specialoperationer med komplekse motordrevne luftfartøjer, om, at de har kvalifikationer og midler til at varetage det ansvar, der er forbundet med operationen af luftfartøjer, og for tilsynet med disse operatører.«

                                    b)

                                    Stk. 7 affattes således:

                                       »7.   Denne forordning anvendes ikke på flyveoperationer med balloner og svævefly. For så vidt angår flyveoperationer med balloner, bortset fra forankrede gasballoner, og svævefly finder kravene i artikel 3 vedrørende tilsyn imidlertid anvendelse.«

                        2)

                        I artikel 2 foretages følgende ændringer:

                                    a)

                                    Nr. 1), 1a) og 1b) affattes således:

                                                »1)

                                                »flyvemaskine«: et kraftdrevet luftfartøj med faste vinger, som er tungere end luft, og som under flyvning bæres oppe af luftens dynamiske reaktion mod dets vinger

                                                1a)

                                                »helikopter«: et luftfartøj, som er tungere end luft, og som under flyvning hovedsagelig bæres oppe ved luftens reaktioner på én eller flere kraftdrevne rotorer på i det væsentlige lodrette akser

                                                1b)

                                                »ballon«: et bemandet luftfartøj, der er lettere end luft, som ikke er motordrevet, og som holdes flyvende ved brug af enten en gas, der er lettere end luft eller et luftbårent varmeapparat, herunder gasballoner, luftballoner, blandede balloner og, selv om de er motordrevne, varmluftskibe«.

                                    b)

                                    Som nr.. 1c), 1d) og 1e) indsættes:

                                                »1c)

                                                »svævefly«: et luftfartøj, som er tungere end luft, og som under flyvning bæres oppe af luftens dynamiske reaktioner mod de faste løfteflader, hvis frie flyvning ikke afhænger af en motor

                                                1d)

                                                »erhvervsmæssig operation«: en anvendelse mod betaling eller en anden form for vederlag af et luftfartøj, der er tilgængelig for offentligheden eller, når anvendelsen ikke er tilgængelig for offentligheden, udføres i henhold til en kontrakt mellem en operatør og en kunde, hvor kunden ikke udøver kontrol over operatøren

                                                1e)

                                                »forankret gasballon«: en gasballon med et forankringssystem, som kontinuerligt forankrer ballonen til et fast punkt under flyvning«

                                    c)

                                    Nr. 9) affattes således:

                                                »9)

                                                »introduktionsflyvning«: en flyveoperation mod betaling eller anden form for vederlag bestående af en rundflyvning af kort varighed med det formål at tiltrække nye elever eller nye medlemmer, som tilbydes af en træningsorganisation, som omhandlet i artikel 10a i Kommissionens forordning (EU) nr. 1178/2011 (*1), eller af en organisation, der er oprettet med det formål at fremme sports- eller fritidsflyvning

                                       (*1)  Kommissionens forordning (EU) nr. 1178/2011 af 3. november 2011 om fastsættelse af tekniske krav og administrative procedurer for flyvebesætninger i civil luftfart i henhold til Europa-Parlamentets og Rådets forordning (EF) nr. 216/2008 (EUT L 311 af 25.11.2011, s. 1).«"

                        3)

                        I artikel 5 foretages følgende ændringer:

                                    a)

                                    Stk. 1 affattes således:

                                       »1.   Operatører må alene operere en flyvemaskine eller en helikopter med henblik på erhvervsmæssige lufttransportoperationer som anført i bilag III og IV.«

                                    b)

                                    Stk. 2, litra b), affattes således:

                                                »b)

                                                flyvemaskiner og helikoptere, som benyttes til transport af farligt gods«

                                    c)

                                    Stk. 4, 5 og 6 affattes således:

                                       »4.   Operatører, der udfører ikkeerhvervsmæssige operationer, herunder ikkeerhvervsmæssige specialoperationer med andre flyvemaskiner og helikoptere end komplekse motordrevne flyvemaskiner og helikoptere, må udelukkende operere luftfartøjet i overensstemmelse med bestemmelserne i bilag VII.

                                       5.   Træningsorganisationer som omhandlet i artikel 10a i forordning (EU) nr. 1178/2011, som har deres hovedforretningssted i en medlemsstat, skal ved udførelsen af flyvetræning i, inden for eller ud af Unionen operere:

                                                   a)

                                                   komplekse motordrevne flyvemaskiner og helikoptere i overensstemmelse med bestemmelserne i bilag VI

                                                   b)

                                                   andre flyvemaskiner og helikoptere i overensstemmelse med bestemmelserne i bilag VII.

                                       6.   Operatører må udelukkende operere en flyvemaskine eller en helikopter med henblik på erhvervsmæssige specialoperationer i overensstemmelse med kravene i bilag III og VIII.«

                        4)

                        I artikel 6 foretages følgende ændringer:

                                    a)

                                    Stk. 3 affattes således:

                                       »3.   Uanset artikel 5 i nærværende forordning, og uden at det berører artikel 18, stk. 2, litra b), i forordning (EU) 2018/1139 og subpart P i bilag I til Kommissionens forordning (EU) nr. 748/2012 (*2) vedrørende flyvetilladelser, skal følgende flyvninger fortsat opereres i henhold til de nationale forskrifter i den medlemsstat, hvor operatøren har sit hovedforretningssted eller, hvis operatøren ikke har et hovedforretningssted, det sted, hvor operatøren er etableret eller har bopæl:

                                                   a)

                                                   flyvninger, som konstruktions- eller produktionsorganisationer foretager inden for rammerne af deres rettigheder i forbindelse med indførelse eller ændring af typer af flyvemaskiner eller helikoptere

                                                   b)

                                                   flyvninger uden passagerer eller fragt, hvor flyvemaskinen eller helikopteren bringes til overhaling, reparation, vedligeholdelseseftersyn, inspektioner, levering, eksport eller lignende formål.

                                       (*2)  Kommissionens forordning (EU) nr. 748/2012 af 3. august 2012 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer (EUT L 224 af 21.8.2012, s. 1).«"

                                    b)

                                    Stk. 4a ændres således:

                                                i)

                                                Det indledende afsnit affattes således:

                                                            »4a.

                                                            Uanset artikel 5, stk. 1 og 6, kan følgende operationer med andre flyvemaskiner og helikoptere end komplekse motordrevne flyvemaskiner og helikoptere gennemføres i overensstemmelse med bilag VII:«

                                                ii)

                                                litra c) affattes således:

                                                            »c)

                                                            introduktionsflyvninger, faldskærmsudspring, slæb af svævefly eller kunstflyvninger udført af enten en træningsorganisation som omhandlet i artikel 10a i forordning (EU) nr. 1178/2011, der har sit hovedforretningssted i en medlemsstat, eller en organisation, der er oprettet med det formål at fremme sports- eller fritidsflyvning, på betingelse af, at organisationen opererer luftfartøjet i kraft af ejerskab eller dry lease, at flyvningen ikke giver overskud, der distribueres uden for organisationen, og — såfremt ikke-medlemmer af organisationen er involveret — at sådanne flyvninger kun udgør en marginal aktivitet i organisationen.«

                        5)

                        I artikel 10 foretages følgende ændringer:

                                    a)

                                    I stk. 1 slettes nummereringen af stykkerne, og andet afsnit affattes således:
                                    »Den anvendes fra den 28. oktober 2012.«

                                    b)

                                    Stk. 2-6 udgår.

                        6)

                        Bilag I, II, III, IV, V, VI, VII og VIII ændres som angivet i bilaget til nærværende forordning.

            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 9. juli 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 212 af 22.8.2018, s. 1.

            (2)  Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008 (EUT L 296 af 25.10.2012, s. 1).

            (3)  Kommissionens gennemførelsesforordning (EU) 2018/1976 af 14. december 2018 om gennemførelsesbestemmelser for operation af svævefly i henhold til Europa-Parlamentets og Rådets forordning (EU) nr. 2018/1139 (se side 64 i denne EUT).

            (4)  Det Europæiske Luftfartssikkerhedsagenturs udtalelse nr. 07/2017 af 23. august 2017 om et udkast til Kommissionens forordning om revisionen af de operationelle bestemmelser for svævefly.

            (5)  Det Europæiske Luftfartssikkerhedsagenturs udtalelse nr. 10/2017 af 18. december 2017 om et udkast til Kommissionens forordning om ændring af forordning (EU) nr. 965/2012.

            BILAG
            I bilag I, II, III, IV, V, VI, VII og VIII til forordning (EU) nr. 965/2012 foretages følgende ændringer:

                        1)

                        I bilag I foretages følgende ændringer:

                                    a)

                                    Punkt 6 udgår.

                                    b)

                                    Punkt 11a udgår.

                                    c)

                                    Som punkt 42a, 42b og 42c indsættes:

                                                »42a.

                                                »EFB-applikation«: en softwareapplikation, der er installeret på en EFB-host-platform, og som leverer en eller flere specifikke operationelle funktioner til støtte for flyveoperationer

                                                42b.

                                                »EFB-host-platform«: det hardwareudstyr, der indeholder databehandlingskapaciteterne og basissoftwaren, herunder operativsystemet og input/output-softwaren

                                                42c.

                                                »EFB-system«: den hardware (herunder batterier, tilslutningsmuligheder og input/output-komponenter) og software (herunder databaser og operativsystemet), der er nødvendig for at støtte de(n) planlagte EFB-applikation(er)«.

                                    d)

                                    Som punkt 44a indsættes:

                                                »44a.

                                                »electronic flight bag (EFB)«: et elektronisk informationssystem bestående af udstyr og applikationer bestemt til flyvebesætningen, som gør det muligt opbevare, ajourføre, vise og bearbejde EFB-funktioner til støtte for flyveoperationer eller -tjenester.«

                                    e)

                                    Punkt 57 udgår.

                                    f)

                                    Som punkt 69a indsættes:

                                                »69a.

                                                »brugergrænseflade (HMI)«: en komponent i visse anordninger, der er i stand til at håndtere interaktioner mellem menneske og maskine. Grænsefladen består af hardware og software, som muliggør, at brugerinput fortolkes og behandles af maskiner eller systemer, som derefter forsyner brugeren med de ønskede resultater«.

                                    g)

                                    Punkt 78a affattes således:

                                                »78a.

                                                »mindre svigtsituation«: en svigtsituation, der ikke i væsentligt omfang mindsker luftfartøjets sikkerhed, og som indebærer forholdsregler fra flyvebesætningen, som ligger inden for deres kompetencer«.

                                    h)

                                    Som punkt 78b indsættes:

                                                »78b.

                                                »misbrug af stoffer«: et flyvebesætningsmedlems, et kabinebesætningsmedlems eller andet flyvesikkerhedssensitivt personales brug af et eller flere psykoaktive stoffer på en måde, der:

                                                            a)

                                                            udgør en direkte fare for brugeren eller bringer andres liv, helbred eller velfærd i fare og/eller

                                                            b)

                                                            forårsager eller forværrer et erhvervsmæssigt, socialt, mentalt eller fysisk problem eller tilsvarende sygdom«.

                                    i)

                                    Som punkt 96a og 96b indsættes:

                                                »96a.

                                                »bærbar EFB«: en bærbar EFB-host-platform, der anvendes i cockpittet, og som ikke er en del af det certificerede luftfartøjs konfiguration

                                                96b.

                                                »bærbart elektronisk udstyr (PED)«: enhver form for elektronisk udstyr, typisk, men ikke udelukkende forbrugerelektronik, der bringes om bord på luftfartøjet af flyvebesætningsmedlemmer og passagerer eller som del af fragten, og som ikke er ikke er en del af det certificerede luftfartøjs konfiguration. Det omfatter alt udstyr, der er i stand til at forbruge elektrisk energi. Den elektriske energi kan leveres fra interne kilder som f.eks. batterier (opladelige eller ikke-opladelige), eller udstyret kan tilsluttes til specifikke strømkilder i luftfartøjet«.

                                    j)

                                    Som punkt 120a og 120b indsættes:

                                                »120 a.

                                                »EFB-applikation af type A«: en EFB-applikation, hvis funktionsfejl eller forkerte anvendelse ikke påvirker sikkerheden

                                                120b.

                                                »EFB-applikation af type B«: en EFB-applikation:

                                                            a)

                                                            hvis funktionsfejl eller forkerte anvendelse klassificeres som en mindre svigtsituation eller derunder, og

                                                            b)

                                                            som hverken erstatter eller overlapper noget system eller nogen funktion, der kræves i henhold til luftdygtighedsbestemmelser, luftrumskrav eller operationelle regler«.

                        2)

                        Bilag II ændres således:

                                    a)

                                    Punkt ARO.GEN.120, litra d), affattes således:

                                                »d)

                                                Den kompetente myndighed evaluerer alle alternative måder for overensstemmelse, som foreslås af en organisation i henhold til:

                                                            1)

                                                            punkt ORO.GEN.120, litra b), i bilag III (del-ORO) til nærværende forordning

                                                            2)

                                                            for balloner, punkt BOP.ADD.010 i bilag II (del-BOP) til Kommissionens forordning (EU) 2018/395 (*1), eller

                                                            3)

                                                            for svævefly, punkt SAO.DEC.100, litra c), i bilag II (del-SAO) til Kommissionens gennemførelsesforordning (EU) 2018/1976 (*2)

                                                      ved at analysere den fremlagte dokumentation og ved om nødvendigt at gennemføre en inspektion af organisationen.
                                                Når den kompetente myndighed finder, at de alternative måder for overensstemmelse overholder gennemførelsesbestemmelserne, skal den uden unødig forsinkelse:

                                                            1)

                                                            meddele ansøgeren, at de alternative måder for overensstemmelse kan gennemføres, og evt. ændre ansøgerens godkendelse, specialoperationstilladelse eller certifikat i overensstemmelse hermed samt

                                                            2)

                                                            underrette agenturet om deres indhold, herunder kopier af alle relevante dokumenter

                                                            3)

                                                            underrette andre medlemsstater om alternative måder for overensstemmelse, som er blevet accepteret.

                                       (*1)  Kommissionens forordning (EU) 2018/395 af 13. marts 2018 om gennemførelsesbestemmelser for flyvning med balloner i henhold til Europa-Parlamentets og Rådets forordning (EF) nr. 216/2008 (EUT L 71 af 14.3.2018, s. 10)."

                                       (*2)  Kommissionens gennemførelsesforordning (EU) 2018/1976 af 14. december 2018 om gennemførelsesbestemmelser for operation af svævefly i henhold til Europa-Parlamentets og Rådets forordning (EU) nr. 2018/1139 (EUT L 326 af 20.12.2018, s. 64).«"

                                    b)

                                    Punkt ARO.GEN.345, litra a), affattes således:

                                                »a)

                                                Når den kompetente myndighed modtager en erklæring fra en organisation, der gennemfører eller agter at gennemføre aktiviteter, for hvilke en erklæring er påkrævet, skal myndigheden bekræfte, at erklæringen indeholder alle de oplysninger, der kræves:

                                                            1)

                                                            i henhold til ORO.DEC.100 i bilag III (del-ORO) til nærværende forordning

                                                            2)

                                                            for operatører af balloner, i henhold til BOP.ADD.100 i bilag II (del-BOP) til forordning (EU) 2018/395 eller

                                                            3)

                                                            for operatører af svævefly, i henhold til SAO.DEC.100 i bilag II (del-SAO) til gennemførelsesforordning (EU) 2018/1976

                                                      Efter at have verificeret de krævede oplysninger skal den kompetente myndighed bekræfte modtagelsen af erklæringen over for organisationen.«

                                    c)

                                    Tabellen (EASA-formular 139) i tillæg II erstattes af følgende:»Tekst af billedet

                                       OPERATIONSSPECIFIKATIONER
                                       (i overensstemmelse med de godkendte betingelser i driftshåndbogen)
                                       Kontaktoplysninger — udstedende myndighed
                                       Telefon (1): Fax nr.:
                                       E-mail:
                                       AOC (2): Operatørens navn (3): Dato (4): Underskrift:
                                       Dba-firmanavn:
                                       Operationsspecifikationer nr.:
                                       Luftfartøjsmodel (5):
                                       Registreringsmærker (6):
                                       Typer af operationer: Erhvervsmæssig lufttransport
                                       Passagerer Fragt Andre (7):
                                       Operationsområde (8):
                                       Særlige begrænsninger (9):
                                       Specifikke godkendelser:
                                       Ja
                                       Nej
                                       Specifikation (10)
                                       Bemærkninger
                                       Farligt gods
                                       Operationer ved lav sigtbarhed
                                       Start
                                       Indflyvning og landing
                                       CAT (11) ….
                                       RVR (12): m
                                       DA/H: ft RVR: m
                                       RVSM (13) Ikke relevant
                                       ETOPS (14) Ikke relevant
                                       Maksimal omdirigeringstid (15): min.
                                       Komplekse navigationsspecifikationer for PBN-operationer (16)
                                       (17)
                                       Minimumsspecifikationer for navigationspræstation (MNPS)
                                       Operationer med enmotorede turbineflyvemaskiner om natten eller under instrumentvejrforhold (IMC)
                                       (SET-IMC)
                                       (18)
                                       Helikopteroperationer med NVIS-systemer
                                       Operationer med helikopterens hejseanordning
                                       Helikopterambulancetjenester
                                       Offshoreoperationer med helikopter
                                       Træning af kabinebesætning (19)
                                       Udstedelse af kabinebesætningscertifikat (20)
                                       Anvendelse af EFB-applikationer af type B
                                       (21)
                                       Vedvarende luftdygtighed
                                       (22)
                                       Andre (23)

                                    Tekst af billedet

                                       (1) Den kompetente myndigheds telefon- og faxnummer, inkl. landekode. E-mailadresse, hvis en sådan haves.
                                       (2) Indsæt nummer på tilhørende AOC.
                                       (3) Angiv operatørens registrerede navn og firmanavn, hvis det er forskelligt. Angiv »Dba« (for »Doing business as«) før firmanavnet.
                                       (4) Udstedelsesdato for operationsspecifikationer (dd-mm-åååå) og underskrift for repræsentanten for den kompetente myndighed.
                                       (5) Indsæt ICAO-betegnelse for luftfartøjsfabrikat, -model og -serie eller masterserie, hvis en serie er angivet (f.eks. Boeing-737-3K2 ellerBoeing-777-232).
                                       (6) Registreringsmærkerne er anført i operationsspecifikationerne eller driftshåndbogen. I sidstnævnte tilfælde henvises der i de tilhørende operationsspecifikationer til den pågældende side i driftshåndbogen. Hvis ikke alle specifikke godkendelser vedrører luftfartøjsmodellen, må luftfartøjets registreringsmærker indtastes i kommentarkolonnen for den tilhørende specifikke godkendelse.
                                       (7) Anden form for transport angives (f.eks. lufttransportambulancetjenester).
                                       (8) Angiv geografiske områder for godkendt operation (med geografiske koordinater eller specifikke ruter, flyveinformationsregion eller nationale eller regionale grænser).
                                       (9) Angiv gældende særlige begrænsninger (f.eks. kun VFR, kun dag osv.).
                                       (10) Angiv de lempeligste kriterier for hver godkendelse eller godkendelsestype (med relevante kriterier).
                                       (11) Indsæt gældende kategori for præcisionsindflyvning: LTS CAT I, CAT II, OTS CAT II, CAT IIIA, CAT IIIB eller CAT IIIC. Indsæt den mindste banesynsvidde (RVR) i m og beslutningshøjde (DH) i ft. Der bruges én linje pr. angivet indflyvningskategori.
                                       (12) Angiv den godkendte minimumsbanevidde (RVR) ved start i meter. En linje pr. godkendelse kan anvendes, hvis der indrømmes flere godkendelser.
                                       (13) Feltet »Ikke relevant« må kun markeres, hvis maksimumsgrænsen for luftfartøjet er under FL290.
                                       (14) Operationer med udvidet rækkevidde (ETOPS) gælder i øjeblikket kun for tomotorede luftfartøjer. Feltet »Ikke relevant« kan derfor markeres, hvis luftfartøjsmodellen har flere eller færre end to motorer.
                                       (15) Tærskelafstanden kan også angives (i NM) sammen med motortypen.
                                       (16) Performancebaseret navigation (PBN): Der bruges én linje for hver kompleks specifik PBN-godkendelse (f.eks. RNP AR APCH), med relevante begrænsninger eller betingelser anført i kolonnerne »Specifikation« og/eller »Bemærkninger«. Procedurespecifikke godkendelser af specifikke RNP AR APCH-procedurer kan angives i operationsspecifikationerne eller i driftshåndbogen. I sidstnævnte tilfælde skal der i de tilhørende operationsspecifikationer henvises til den pågældende side i driftshåndbogen.
                                       (17) Angiv om den specifikke godkendelse er begrænset til visse startbaneender og/eller flyvepladser.
                                       (18) Indsæt den pågældende kombination af skrog/motor.
                                       (19) Godkendelse til at gennemføre kursus og eksamen, som skal gennemføres af ansøgere, der søger om kabinebesætningscertifikat som anført i bilag V (del-CC) til forordning (EU) nr. 1178/2011.
                                       (20) Godkendelse til at udstede kabinebesætningscertifikat som anført i bilag V (del-CC) til forordning (EU) nr. 1178/2011.
                                       (21) Indsæt listen over EFB-applikationer af type B sammen med henvisningen til EFB-hardwaren (for bærbare EFB'er). Denne liste er enten anført i operationsspecifikationerne eller driftshåndbogen. I sidstnævnte tilfælde henvises der i de tilhørende operationsspecifikationer til den pågældende side i driftshåndbogen.
                                       (22) Navnet på den person/organisation, der er ansvarlig for at sikre, at luftfartøjets vedvarende luftdygtighed opretholdes, og en henvisning til den bestemmelse, der indeholder kravet, f.eks. subpart G i bilag I (del-M) til forordning (EU) nr. 1321/2014.
                                       (23) Andre godkendelser eller data må angives her. Anvend én linje (eller én blok med flere linjer) pr. godkendelse (f.eks. kortbaneoperationer, operationer med stejl indflyvning, helikopteroperationer til/fra sted af almen interesse, helikopteroperationer over et fjendtligt miljø beliggende uden for et fortættet område, helikopteroperationer uden mulighed for sikker nødlanding, operationer med øgede krængningsvinkler, maksimal afstand fra egnet flyveplads for tomotorede flyvemaskiner uden ETOPS-godkendelse og luftfartøjer, der anvendes til ikke-erhvervsmæssige operationer).
                                       EASA-formular 139, 4. udgave.
                                    «

                        3)

                        I bilag III foretages følgende ændringer:

                                    a)

                                    Punkt ORO.GEN.110, litra k), affattes således:

                                                »k)

                                                Uanset litra j) skal operatører, der udfører erhvervsmæssige operationer med et af følgende luftfartøjer, sikre, at flyvebesætningen har fået en passende træning eller instruktion, til at de kan genkende ikke-angivet, farligt gods, der medbringes om bord af passagerer eller som fragt:

                                                            1)

                                                            en enmotoret propeldrevet flyvemaskine med en MCTOM på 700 kg eller derunder og med en MOPSC på 5 eller derunder, der opereres i en flyvning, som starter og lander på samme flyveplads eller operationelle udgangspunkt og udføres som en VFR-operation om dagen, eller

                                                            2)

                                                            en anden helikopter end komplekse motordrevne helikoptere, enmotoret og med en MOPSC på 5 eller derunder, der opereres i en flyvning, som starter og lander på samme flyveplads eller operationelle udgangspunkt og udføres som en VFR-operation om dagen.«

                                    b)

                                    I punkt ORO.MLR.101 affattes indledningen således:
                                    »Undtagen for operationer, hvor der anvendes enmotorede, propeldrevne flyvemaskiner med en MOPSC på 5 eller ikke-komplekse helikoptere, som er enmotorede, og som har en MOPSC på 5 eller derunder, der starter og lander på samme flyveplads eller operationelle udgangspunkt under visuelle flyveregler (VFR) om dagen, skal driftshåndbogens overordnede opbygning være som følger:«

                                    c)

                                    Punkt ORO.FC.005, litra b), affattes således:

                                                »b)

                                                AFSNIT 2, hvori der fastlægges yderligere krav til erhvervsmæssige lufttransportoperationer undtagen erhvervsmæssige lufttransportoperationer med passagerer, der udføres i henhold til visuelle flyveregler (VFR) om dagen, og som starter og slutter på samme flyveplads eller driftssted og inden for et lokalområde udpeget af den kompetente myndighed, med:

                                                            1)

                                                            enmotorede propeldrevne flyvemaskiner med en MCTOM på 5 700 kg eller derunder og med en MOPSC på 5 eller derunder, eller

                                                            2)

                                                            andre helikoptere end komplekse motordrevne helikoptere, når disse andre helikoptere er enmotorede og har en MOPSC på 5 eller derunder.«

                                    d)

                                    Punkt ORO.FTL.105, nr. 13), affattes således:

                                                »13)

                                                »flyvetid«: for flyvemaskiner tidsrummet fra det tidspunkt, hvor et luftfartøj forlader sin standplads for at påbegynde flyvningen, til det tidspunkt, hvor det standser på den udpegede parkeringsplads, og alle motorerne eller propellerne er standset«.

                        4)

                        I bilag IV foretages følgende ændringer:

                                    a)

                                    Punkt CAT.GEN.105 udgår.

                                    b)

                                    Følgende indsættes som CAT.GEN.MPA.141:
                                    »CAT.GEN.MPA.141 Anvendelse af electronic flight bags (EFB'er)

                                                a)

                                                Hvis en EFB anvendes om bord på luftfartøjet, skal operatøren sikre, at den ikke har en negativ indvirkning på luftfartøjets systemer og udstyr eller flyvebesætningsmedlemmets evne til at operere luftfartøjet.

                                                b)

                                                Operatøren må ikke anvende en EFB-applikation af type B, medmindre den er godkendt i overensstemmelse med subpart M i bilag V (del-SPA).«

                                    c)

                                    I subpart A udgår afsnit 2.

                                    d)

                                    I subpart B udgår afsnit 2.

                                    e)

                                    Punkt CAT.POL.MAB.105, litra b), affattes således:

                                                »b)

                                                Hvis masse- og balancedokumentationen udarbejdes ved hjælp af et computerstyret masse- og balancesystem, skal operatøren:

                                                            1)

                                                            efterprøve integriteten af disse uddata for at sikre, at dataene ligger inden for flyvehåndbogens begrænsninger og

                                                            2)

                                                            angive vejledning og procedurer for anvendelsen af det i sin driftshåndbog.«

                                    f)

                                    Punkt CAT.POL.MAB.105, litra e), udgår.

                                    g)

                                    I subpart C udgår afsnit 4.

                                    h)

                                    I subpart D udgår afsnit 3.

                        5)

                        I bilag V indsættes følgende som subpart M:
                        »SUBPART M

                              ELECTRONIC FLIGHT BAGS (EFB'er)

                           SPA.EFB.100 Anvendelse af electronic flight bags (EFB'er) — operationel godkendelse

                                    a)

                                    En operatør, som flyver erhvervsmæssig lufttransport, må kun anvende EFB-applikationer af type B, hvis operatøren har fået tilladelse til denne anvendelse af den kompetente myndighed.

                                    b)

                                    Med henblik på at opnå en operationel godkendelse fra den kompetente myndighed til at anvende en EFB-applikation af type B skal operatøren godtgøre, at:

                                                1)

                                                der er gennemført en risikovurdering af anvendelsen af den EFB-enhed, hvorpå applikationen anvendes, og af EFB-applikationen og dens tilknyttede funktion(er), der afdækker de tilknyttede risici og sikrer, at de styres og begrænses på passende vis

                                                2)

                                                EFB-enhedens og EFB-applikationens brugergrænseflader er blevet vurderet efter principperne for hensyntagen til menneskelige faktorer

                                                3)

                                                operatøren har oprettet et EFB-forvaltningssystem, og at procedurer og træningskrav til forvaltningen og anvendelsen af EFB-enheden og EFB-applikationen har fastlagt og gennemført. De skal omfatte procedurer for:

                                                            i)

                                                            betjening af EFB'en

                                                            ii)

                                                            styringen af ændringer af EFB'en

                                                            iii)

                                                            styringen af EFB-data

                                                            iv)

                                                            vedligeholdelse af en EFB samt

                                                            v)

                                                            EFB-sikkerhed

                                                4)

                                                EFB-host-platformen er egnet til den planlagte anvendelse af EFB-applikationen.

                                          Godtgørelsen skal være specifik for EFB-applikationen og den EFB-host-platform, på hvilken applikationen er installeret.«

                        6)

                        I bilag VI foretages følgende ændringer:

                                    a)

                                    Følgende indsættes som NCC.GEN.131:
                                    »NCC.GEN.131 Anvendelse af electronic flight bags (EFB'er)

                                                a)

                                                Hvis en EFB anvendes om bord på et luftfartøj, skal operatøren sikre, at den ikke har en negativ indvirkning på luftfartøjets systemer og udstyr eller flyvebesætningsmedlemmets evne til at operere luftfartøjet.

                                                b)

                                                Før anvendelse af en EFB-applikation af type B skal operatøren:

                                                            1)

                                                            gennemføre en risikovurdering af anvendelsen af den EFB-enhed, hvorpå applikationen anvendes, og af den pågældende EFB-applikation og dens tilknyttede funktion(er), der afdækker de tilknyttede risici og sikrer, at de styres og begrænses på passende vis. Risikovurderingen omhandler de risici, der er knyttet til EFB-enhedens og den pågældende EFB-applikations brugergrænseflader samt

                                                            2)

                                                            oprette et EFB-forvaltningssystem, som omfatter procedurer og træningskrav til forvaltningen og anvendelsen af enheden og EFB-applikationen.«

                                    b)

                                    Punkt NCC.OP.200, litra b), affattes således:

                                                »b)

                                                Uanset litra a) kan sådanne situationer simuleres med flyveelever om bord, når træningsflyvninger udføres af en træningsorganisation, der er omhandlet i artikel 10a i forordning (EU) nr. 1178/2011.«

                        7)

                        I bilag VII foretages følgende ændringer:

                                    a)

                                    Punkt NCO.GEN.102 udgår.

                                    b)

                                    Punkt NCO.GEN.103, litra a), affattes således:

                                                »a)

                                                starte og slutte på samme flyveplads eller operationelle udgangspunkt«.

                                    c)

                                    Punkt NCO.GEN.105, litra a), nr. 4), iii), affattes således:

                                                »iii)

                                                at de instrumenter og det udstyr, som er nødvendigt, for at den pågældende flyvning kan gennemføres, er installeret i luftfartøjet og er operativt, medmindre operation med udstyr, der er ude af drift, er tilladt i henhold til minimumsudstyrslisten (MEL) eller et tilsvarende dokument, hvis relevant jf. punkt NCO.IDE.A.105 eller NCO.IDE.H.105«.

                                    d)

                                    Punkt NCO.GEN.125 affattes således:
                                    »NCO.GEN.125 Bærbart elektronisk udstyr

                                    Luftfartøjschefen må ikke tillade personer om bord på et luftfartøj at anvende bærbart elektronisk udstyr, herunder electronic flight bag (EFB), som kan have en negativ indvirkning på luftfartøjets systemer og udstyr eller flyvebesætningsmedlemmets evne til at operere luftfartøjet.«

                                    e)

                                    I punkt NCO.GEN.135 udgår litra c).

                                    f)

                                    I punkt NCO.OP.120 affattes overskriften således:
                                    »NCO.OP.120 Procedurer for støjbegrænsning — flyvemaskiner og helikoptere«.

                                    g)

                                    Punkt NCO.OP.156 udgår.

                                    h)

                                    Punkt NCO.OP.180, litra b), affattes således:

                                                »b)

                                                Uanset litra a) kan sådanne situationer simuleres med flyveelever om bord, når træningsflyvninger udføres af en træningsorganisation, der er omhandlet i artikel 10a i forordning (EU) nr. 1178/2011.«

                                    i)

                                    Punkt NCO.POL.105, litra b), affattes således:

                                                »b)

                                                Vejningen skal foretages af luftfartøjsproducenten eller af en godkendt vedligeholdelsesorganisation.«

                                    j)

                                    Punkt NCO.IDE.A.160, litra a), affattes således:

                                                »a)

                                                Flyvemaskiner, bortset fra ELA 1-flyvemaskiner, skal være udstyret med mindst én manuel ildslukker:

                                                            1)

                                                            i cockpittet samt

                                                            2)

                                                            i hver passagerkabine, som er adskilt fra cockpittet, medmindre flyvebesætningen har let adgang til kabinen.«

                                    k)

                                    I subpart D udgår afsnit 3.

                        8)

                        I bilag VIII foretages følgende ændringer:

                                    a)

                                    Punkt SPO.GEN.005, litra c), nr. 2), affattes således:

                                                »2)

                                                faldskærmsudspring, slæb af svævefly med en flyvemaskine eller kunstflyvninger udført af enten en træningsorganisation, som har sit hovedforretningssted i en medlemsstat, og som er omhandlet i artikel 10a i forordning (EU) nr. 1178/2011, eller en organisation, der er oprettet med det formål at fremme sports- eller fritidsflyvning, på betingelse af, at organisationen opererer luftfartøjet i kraft af ejerskab eller dry lease, at flyvningen ikke giver overskud, der distribueres uden for organisationen, og — såfremt ikke-medlemmer af organisationen er involveret — at sådanne flyvninger kun udgør en marginal aktivitet i organisationen.«

                                    b)

                                    Punkt SPO.GEN.102 udgår.

                                    c)

                                    Punkt SPO.GEN.107, litra a), nr. 4), iii), affattes således:

                                                »iii)

                                                at de instrumenter og det udstyr, som er nødvendige for gennemførelsen af flyvningen, er installeret i luftfartøjet og er funktionsdygtige, medmindre flyvning med ikke-funktionsdygtigt udstyr er tilladt i henhold til den gældende minimumsudstyrsliste (MEL) eller et eventuelt tilsvarende dokument i overensstemmelse med punkt SPO.IDE.A.105, SPO.IDE.A.105 eller SPO.IDE.H.105«.

                                    d)

                                    Følgende indsættes som SPO.GEN.131:
                                    »SPO.GEN.131 Anvendelse af electronic flight bags (EFB'er)

                                                a)

                                                Hvis en EFB anvendes om bord på luftfartøjet, skal operatøren sikre, at den ikke har en negativ indvirkning på luftfartøjets systemer og udstyr eller flyvebesætningsmedlemmets evne til at operere luftfartøjet.

                                                b)

                                                Før anvendelse af en EFB-applikation af type B skal operatøren:

                                                            1)

                                                            gennemføre en risikovurdering af anvendelsen af den EFB-enhed, hvorpå applikationen anvendes, og af den pågældende EFB-applikation og dens tilknyttede funktion(er), der afdækker de tilknyttede risici og sikrer, at de begrænses på passende vis. Risikovurderingen omhandler de risici, der er knyttet til EFB-enhedens og den pågældende EFB-applikations brugergrænseflader samt

                                                            2)

                                                            oprette et EFB-forvaltningssystem, som omfatter procedurer og træningskrav til forvaltningen og anvendelsen af EFB-enheden og EFB-applikationen.«

                                    e)

                                    I punkt SPO.GEN.140 udgår litra c).

                                    f)

                                    Punkt SPO.POL.105, litra b), affattes således:

                                                »b)

                                                Vejningen skal foretages af luftfartøjsproducenten eller af en godkendt vedligeholdelsesorganisation.«

                                    g)

                                    Punkt SPO.IDE.A.180, litra a), affattes således:

                                                »a)

                                                Flyvemaskiner, bortset fra ELA 1-flyvemaskiner, skal være udstyret med mindst én manuel ildslukker:

                                                            1)

                                                            i cockpittet samt

                                                            2)

                                                            i hver kabineafdeling, som er adskilt fra cockpittet, medmindre flyvebesætningen har let adgang til afdelingen.«

                                    h)

                                    I subpart D udgår afsnit 3.

               (*1)  Kommissionens forordning (EU) 2018/395 af 13. marts 2018 om gennemførelsesbestemmelser for flyvning med balloner i henhold til Europa-Parlamentets og Rådets forordning (EF) nr. 216/2008 (EUT L 71 af 14.3.2018, s. 10).

               (*2)  Kommissionens gennemførelsesforordning (EU) 2018/1976 af 14. december 2018 om gennemførelsesbestemmelser for operation af svævefly i henhold til Europa-Parlamentets og Rådets forordning (EU) nr. 2018/1139 (EUT L 326 af 20.12.2018, s. 64).««


title: Rådets gennemførelsesforordning (EU) 2019/85 af 21. januar 2019 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

text:
                  21.1.2019

                  DA

                  Den Europæiske Unions Tidende

                  LI 18/4

         RÅDETS GENNEMFØRELSESFORORDNING (EU) 2019/85
         af 21. januar 2019
         om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 18. januar 2012 forordning (EU) nr. 36/2012.

                     (2)

                     I betragtning af at fremtrædende forretningsmænd har store fortjenester som følge af deres forbindelser til regimet og hjælper med at finansiere regimet til gengæld, herunder gennem de joint ventures, som visse fremtrædende forretningsmænd og enheder har oprettet med statsstøttede virksomheder med henblik på bebyggelse af eksproprierede landområder, støtter disse forretningsmænd og enheder Assadregimet og nyder gavn af det, herunder gennem anvendelsen af eksproprieret ejendom.

                     (3)

                     Desuden forhindrer Assadregimets ekspropriation af landområder fra personer, som er fordrevet af konflikten i Syrien, disse personer i at kunne vende tilbage til deres hjem.

                     (4)

                     Elleve fysiske personer og fem enheder bør tilføjes på listen over fysiske og juridiske personer, enheder og organer, der er omfattet af restriktive foranstaltninger, i bilag II til forordning (EU) nr. 36/2012.

                     (5)

                     Bilag II til forordning (EU) nr. 36/2012 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag II til forordning (EU) nr. 36/2012 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. januar 2019.

                  På Rådets vegne

               F. MOGHERINI

                  Formand

            (1)  EUT L 16 af 19.1.2012, s. 1.

            BILAG

               1.
               Følgende personer tilføjes på listen i del A (Personer) i bilag II til forordning (EU) nr. 36/2012:

                           Navn

                           Identificerende oplysninger

                           Begrundelse

                           Opført på listen den

                           »264.

                           Anas Talas
                           (alias ; Anas Talous/ Tals/Tuls/Tlass)

                           Køn: mand
                           Stilling: formand for Talas Group
                           Født: 25. marts 1971
                           Nationalitet: syrer

                           Fremtrædende forretningsmand, der driver virksomhed i Syrien, med interesser og aktiviteter i flere sektorer i den syriske økonomi. Anas Talas nyder også gavn af og/eller støtter det syriske regime gennem sine forretningsaktiviteter og investeringer. I 2018 indgik Talas Group med Anas Talas som formand et joint venture til en værdi af 23 mia. SYP med Damascus Cham Holding med henblik på opførelse af Marota City, et regimestøttet luksuskompleks til beboelse og erhverv.

                           21.1.2019

                           265.

                           Nazir Ahmad JamalEddine
                           (alias ; Nazir Ahmad, Mohammed JamalEddine)

                           Køn: mand
                           Stilling: medgrundlægger af og majoritetsaktionær i Apex Development and Projects LLC og grundlægger af A'ayan Company for Projects and Equipment
                           Født: 1962
                           Nationalitet: syrer

                           Fremtrædende forretningsmand, der driver virksomhed i Syrien, med væsentlige investeringer i byggesektoren, herunder en kontrollerende aktiepost på 90 % i Apex Development and Projects LLC, som har indgået et joint venture til en værdi af 34,8 mio. USD med henblik på opførelse af Marota City, et regimestøttet luksuskompleks til beboelse og erhverv. Nazir Ahmad JamalEddine nyder gavn af og/eller støtter det syriske regime gennem sin deltagelse i Marota City-komplekset.

                           21.1.2019

                           266.

                           Mazin Al-Tarazi
                           (alias ; Mazen al-Tarazi)

                           Køn: mand
                           Stilling: forretningsmand
                           Født: september 1962
                           Nationalitet: syrer

                           Fremtrædende forretningsmand, der driver virksomhed i Syrien, med væsentlige investeringer i bygge- og luftfartssektoren. Mazin Al-Tarazi nyder gavn af og/eller støtter det syriske regime gennem sine investeringer og aktiviteter. Al-Tarazi har navnlig indgået en aftale med Damascus Cham Holding om en investering på 320 mio. USD i opførelsen af Marota City, et regimestøttet luksuskompleks til beboelse og erhverv; han har også fået tildelt licens til et privat flyselskab i Syrien.

                           21.1.2019

                           267.

                           Samer Foz
                           (alias Samir () Foz ()/Fawz; Samer Zuhair Foz)

                           Køn: mand
                           Stilling: administrerende direktør for Aman Group
                           Født: maj 1973
                           Fødested: Latakia, Syrien
                           Nationaliteter: syrer, tyrker
                           Andre oplysninger:
                           direktør for Aman Group. Datterselskaber: Foz for Trading, Al-Mohaimen for Transportation & Contracting. Aman Group er partneren fra den private sektor i joint venturet Aman Damascus JSC med Damascus Cham Holding, hvori Foz er enkeltaktionær. Emmar Industries er et joint venture mellem Aman Group og Hamisho Group, hvori Foz har aktiemajoriteten og er formand.

                           Fremtrædende forretningsmand, der driver virksomhed i Syrien, med interesser og aktiviteter i flere sektorer i den syriske økonomi, herunder et regimestøttet joint venture, der deltager i opførelsen af Marota City, et luksuskompleks til beboelse og erhverv. Samer Foz yder finansiel og anden støtte til regimet, herunder finansiering af Military Security Shield Forces i Syrien og mæglervirksomhed i forbindelse med kornaftaler. Han drager også økonomisk fordel af adgang til forretningsmuligheder gennem handel med hvede og genopbygningsprojekter som følge af sine forbindelser til regimet.

                           21.1.2019

                           268.

                           Khaldoun Al-Zoubi
                           (alias Khaldoon al-Zu'bi; Khaldoun Zubi)

                           Køn: mand
                           Stilling: vicedirektør i Aman Holding (alias Aman Group)
                           Født: 1979
                           Nationalitet: syrer

                           Fremtrædende forretningsmand, der driver virksomhed i Syrien, med interesser og aktiviteter i flere sektorer i den syriske økonomi, herunder hans funktioner som vicedirektør i Aman Holding og majoritetsaktionær i flyselskabet Fly Aman. I egenskab heraf har han forbindelse til Samer Foz. Aman Holding er repræsenteret i bestyrelsen for og ejer aktiemajoriteten i »Aman Damascus«, et joint venture i opførelsen af Marota City, et regimestøttet luksuskompleks til beboelse og erhverv. Al-Zoubi nyder gavn af og/eller støtter regimet gennem sin stilling som vicedirektør i Aman Holding.

                           21.1.2019

                           269.

                           Hussam Al-Qatirji
                           (alias Hussam/Hossam Ahmed/Mohammed/Muhammad al-Katerji )

                           Køn: mand
                           Stilling: administrerende direktør for Katerji Group (alias al-Qatirji Company/Qatirji Company/ Khatirji Group/Katerji International Group)
                           Født: 1982
                           Fødested: Raqqa, Syrien
                           Nationalitet: syrer

                           Fremtrædende forretningsmand, der driver virksomhed i Syrien og også er parlamentsmedlem for Aleppo. Al-Qatirji støtter og nyder gavn af regimet ved at muliggøre og profitere på handelsaftaler med regimet vedrørende olie og hvede.

                           21.1.2019

                           270.

                           Bashar Mohammad Assi

                           Køn: mand
                           Stilling: formand for bestyrelsen for »Aman Damascus«. Medstifter af flyselskabet Fly Aman Limited Liability
                           Født: 1977
                           Nationalitet: syrer

                           Fremtrædende forretningsmand, der driver virksomhed i Syrien, med interesser og aktiviteter i flere sektorer i den syriske økonomi, herunder hans funktioner som medstifter af flyselskabet Fly Aman og formand for bestyrelsen for »Aman Damascus«, et joint venture, der deltager i opførelsen af Marota City, et regimestøttet luksuskompleks til beboelse og erhverv. Assi nyder gavn af og/eller støtter regimet gennem sin stilling som formand for bestyrelsen for »Aman Damascus«.

                           21.1.2019

                           271.

                           Khaled al-Zubaidi
                           (alias (Mohammed) Khaled/Khalid (Bassam) (al-) Zubaidi/Zubedi )

                           Køn: mand
                           Stilling: medejer af Zubaidi and Qalei LLC, direktør for Agar Investment Company, generaldirektør for Al Zubaidi Company og Al Zubaidi & Al Taweet Contracting Company, direktør for og ejer af Zubaidi Development Company og medejer af Enjaz Investment Company
                           Nationalitet: syrer

                           Fremtrædende forretningsmand, der driver virksomhed i Syrien, med væsentlige investeringer i byggesektoren, herunder en aktiepost på 50 % i Zubaidi and Qalei LLC, der opfører luksusturistbyen Grand Town, og som regimet har tildelt en aftale på 45 år mod 19-21 % af dets indtægter. I egenskab heraf har han forbindelse til Nader Qalei. Khaled al-Zubaidi nyder gavn af og/eller støtter regimet gennem sine forretningsaktiviteter, navnlig gennem denne andel af opførelsen af Grand Town.

                           21.1.2019

                           272.

                           Hayan Mohammad Nazem Qaddour
                           (alias Hayyan Kaddour bin Mohammed Nazem)

                           Køn: mand
                           Navn: Hayan Mohammed Nazem Qaddour
                           Stilling: primær aktionær i Exceed Development and Investment Company
                           Født: 1970
                           Nationalitet: syrer

                           Fremtrædende forretningsmand, der driver virksomhed i Syrien, og som ejer en aktiepost på 67 % i Exceed Development and Investment, der har indgået et joint venture til en værdi af 17,7 mio. USD med henblik på opførelse af Marota City, et regimestøttet luksuskompleks til beboelse og erhverv. Hayan Mohammad Nazem Qaddour nyder gavn af og/eller støtter det syriske regime gennem sin deltagelse i Marota City-komplekset.

                           21.1.2019

                           273.

                           Maen Rizk Allah Haykal
                           (alias Heikal Bin Rizkallah)

                           Køn: mand
                           Stilling: sekundær aktionær i Exceed Development and Investment Company
                           Nationalitet: syrer

                           Fremtrædende forretningsmand, der driver virksomhed i Syrien, og som ejer en aktiepost på 33 % i Exceed Development and Investment, der har indgået et joint venture til en værdi af 17,7 mio. USD med henblik på opførelse af Marota City, et regimestøttet luksuskompleks til beboelse og erhverv. Maen Rizk Allah Haykal nyder gavn af og/eller støtter det syriske regime gennem deltagelsen i Marota City-komplekset.

                           21.1.2019

                           274.

                           Nader Qalei
                           (alias Kalai, Kalei)

                           Køn: mand
                           Navn: Nader Kalai
                           Født: 9.7.1965
                           Fødested: Damaskus
                           Nationalitet: syrer
                           Pas nr. (herunder udstedelsesland samt udstedelsesdato og -sted): Den Syriske Arabiske Republik, N 010170320, udstedelsesnummer: 002-15-L062672, udstedelsesdato: 24.5.2015, udløbsdato: 23.5.2021
                           ID-nr.: Den Syriske Arabiske Republik, 010-40036453
                           Stilling: majoritetsaktionær i Castle Investment Holding, medejer af Zubaidi and Qalei LLC, formand for Kalai Industries Management
                           Slægtning/forretningsforbindelse eller partner/tilknytning til listeopførte personer: Khaled al-Zubaidi
                           Adresse:
                           Young Avenue, Halifax, Canada

                           Fremtrædende forretningsmand, der driver virksomhed i Syrien, med væsentlige investeringer i byggesektoren, herunder en aktiepost på 50 % i Zubaidi and Qalei LLC, der opfører luksusturistbyen Grand Town, og som regimet har tildelt en aftale på 45 år mod 19-21 % af dets indtægter. I egenskab heraf har han forbindelse til Khaled al-Zubaidi. Nader Qalei nyder gavn af og/eller støtter regimet gennem sine forretningsaktiviteter, navnlig gennem denne andel af opførelsen af Grand Town.

                           21.1.2019«

               2.
               Følgende enheder tilføjes på listen i del B (Enheder) i bilag II til forordning (EU) nr. 36/2012:

                           Navn

                           Identificerende oplysninger

                           Begrundelse

                           Opført på listen den

                           »72.

                           Rawafed Damascus Private Joint Stock Company
                           (alias Rawafed/Rawafid/Rawafed (Tributary)  Damascus Private Joint Stock Company)

                           Adresse: Damaskus, Syrien

                           Rawafed Damascus Private Joint Stock Company er et joint venture til en værdi af 48,3 mio. USD mellem Damascus Cham Holding, Ramak Development and Humanitarian Projects, Al-Ammar LLC, Timeet Trading LLC (også kaldet Ultimate Trading Co. Ltd.) og Wings Private JSC. Rawafed støtter og/eller nyder gavn af det syriske regime gennem sin deltagelse i det regimestøttede luksuskompleks Marota City.

                           21.1.2019

                           73.

                           Aman Damascus Joint Stock Company
                           (alias Aman Damascus JSC)

                           Adresse: Damaskus, Syrien

                           Aman Damascus Joint Stock Company er et joint venture til en værdi af 18,9 mio. USD mellem Damascus Cham Holding og Aman Group. Aman Damascus støtter og/eller nyder gavn af det syriske regime gennem sin deltagelse i det regimestøttede luksuskompleks Marota City.

                           21.1.2019

                           74.

                           Bunyan Damascus Private Joint Stock Company
                           (alias Bunyan Damascus Private JSC)

                           Adresse: Damaskus, Syrien

                           Bunyan Damascus Private Joint Stock Company er et joint venture til en værdi af 34,8 mio. USD mellem Damascus Cham Holding og Apex Development and Projects LLC og Tamayoz LLC. Bunyan Damascus Private Joint Stock Company støtter og/eller nyder gavn af det syriske regime gennem sin deltagelse i det regimestøttede luksuskompleks Marota City.

                           21.1.2019

                           75.

                           Mirza

                           Adresse: Damaskus, Syrien

                           Mirza er et joint venture til en værdi af 52,7 mio. USD mellem Damascus Cham Holding og Talas Group. Mirza støtter og/eller nyder gavn af det syriske regime gennem sin deltagelse i det regimestøttede luksuskompleks Marota City.

                           21.1.2019

                           76.

                           Developers Private Joint Stock Company
                           (alias Developers Private JSC)

                           Adresse: Damaskus, Syrien

                           Developers Private Joint Stock Company er et joint venture til en værdi af 17,7 mio. USD mellem Damascus Cham Holding og Exceed Development and Investment. Developers Private Joint Stock Company støtter og/eller nyder gavn af det syriske regime gennem sin deltagelse i det regimestøttede luksuskompleks Marota City.

                           21.1.2019«


title: Kommissionens gennemførelsesforordning (EU) 2019/99 af 22. januar 2019 om afslutning af absorberingsundersøgelsen vedrørende importen af rør af duktilt støbejern (også kendt som kuglegrafitstøbejern) med oprindelse i Indien uden ændring af de gældende foranstaltninger

text:
                  23.1.2019

                  DA

                  Den Europæiske Unions Tidende

                  L 20/3

         KOMMISSIONENS GENNEMFØRELSESFORORDNING (EU) 2019/99
         af 22. januar 2019
         om afslutning af absorberingsundersøgelsen vedrørende importen af rør af duktilt støbejern (også kendt som kuglegrafitstøbejern) med oprindelse i Indien uden ændring af de gældende foranstaltninger
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 9, stk. 2, og artikel 12, og
         ud fra følgende betragtninger:
         1.   SAGSFORLØB

         1.1.   Gældende foranstaltninger

                     (1)

                     De i øjeblikket gældende foranstaltninger er en endelig antidumpingtold, der er indført ved Kommissionens gennemførelsesforordning (EU) 2016/388 (2) om indførelse af en endelig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien, som ændret ved gennemførelsesforordning (EU) 2016/1369 (3).

                     (2)

                     Den pågældende vare er også genstand for en endelig udligningstold, der indførtes ved Kommissionens gennemførelsesforordning (EU) 2016/387 (4). Udligningstolden er dog ikke genstand for denne undersøgelse.

               1.2.   Anmodning om en absorberingsundersøgelse

                     (3)

                     Kommissionen modtog en anmodning om en absorberingsundersøgelse af de gældende antidumpingforanstaltninger, jf. grundforordningens artikel 12.

                     (4)

                     Anmodningen blev indgivet den 16. marts 2018 af Saint-Gobain PAM, Saint-Gobain PAM Deutschland GmbH, Saint-Gobain PAM España S.A. og Duktus (Production) GmbH (»ansøgeren«), fire EU-producenter, der tegner sig for mere end 90 % af den samlede EU-produktion af rør af duktilt støbejern.

                     (5)

                     Ansøgeren havde fremlagt tilstrækkelige beviser til at berettige en genoptagelse af antidumpingundersøgelsen. Ansøgeren hævdede, at videresalgspriserne til ikke forretningsmæssigt forbundne kunder i Unionen er faldet efter den oprindelige undersøgelsesperiode og efter indførelsen af antidumpingtolden, og at dette har hæmmet de gældende foranstaltningers afhjælpende virkninger. Beviserne i anmodningen indikerede, at faldet i videresalgspriserne ikke kan forklares af andre faktorer såsom ændringer i råvarepriserne.

               1.3.   Genoptagelse af antidumpingundersøgelsen

                     (6)

                     Den 30. april 2018 offentliggjorde Kommissionen en meddelelse om genoptagelse af antidumpingundersøgelsen i Den Europæiske Unions Tidende (»meddelelsen om genoptagelse«) (5).

                     (7)

                     Den fornyede undersøgelse vedrørte den gældende antidumpingtold på 14,1 %, der er pålagt Jindal Saw Limited (»Jindal«) og dennes forretningsmæssigt forbundne virksomheder samt »alle andre virksomheder«, jf. artikel 1 i gennemførelsesforordning (EU) 2016/388.

               1.4.   Interesserede parter

                     (8)

                     I meddelelsen om genoptagelse blev interesserede parter opfordret til at kontakte Kommissionen med henblik på at deltage i den fornyede undersøgelse. Kommissionen underrettede desuden udtrykkeligt ansøgeren, de eksporterende producenter og importører, som den vidste, var berørt af sagen, samt myndighederne i det pågældende land om indledningen af en absorberingsundersøgelse og opfordrede dem til at deltage.

                     (9)

                     De interesserede parter fik mulighed for at fremsætte skriftlige bemærkninger og for at anmode om en høring med Kommissionen og/eller høringskonsulenten i handelsprocedurer. Jindal anmodede om og blev indrømmet en høring med Kommissionen.

               1.5.   Fornyet undersøgelse af eksporterende producenter

                     (10)

                     Kommissionen sendte et spørgeskema til Jindal og dennes forretningsmæssigt forbundne virksomheder og opfordrede andre eksporterende producenter til at give sig til kende senest 15 dage efter offentliggørelsen af meddelelsen om genoptagelse.

                     (11)

                     Én indisk eksporterende producent, Electrosteel Castings Limited, gav sig til kende inden for fristen, men var ikke berørt af den fornyede undersøgelse, eftersom den ikke er omfattet af en endelig antidumpingtold i henhold til artikel 1 i gennemførelsesforordning (EU) 2016/388.

                     (12)

                     To andre indiske eksporterende producenter, Electrotherm (India) Ltd og Tata Metaliks Limited, gav sig til kende efter fristens udløb. Disse virksomheder er underlagt toldsatsen for »alle andre virksomheder« i artikel 1 i gennemførelsesforordning (EU) 2016/388, som er fastsat på samme niveau som den individuelle antidumpingtold for Jindal på 14,1 % i den oprindelige undersøgelse. Begge virksomheders salg på EU-markedet var ubetydeligt i undersøgelsesperioden for absorberingsundersøgelsen. Eftersom disse virksomheder gav sig til kende efter fristens udløb, sendte Kommissionen ikke et spørgeskema til dem.

               1.6.   Stikprøveudtagning af ikke forretningsmæssigt forbundne importører

                     (13)

                     For at afgøre, om det var nødvendigt med stikprøveudtagning, og i bekræftende fald at udtage en stikprøve, bad Kommissionen en række ikke forretningsmæssigt forbundne importører om at indsende de oplysninger, der fremgik af meddelelsen om genoptagelse. Ingen gav sig til kende.

               1.7.   Spørgeskemabesvarelser

                     (14)

                     Kommissionen sendte et spørgeskema til Jindal, som blev besvaret.

               1.8.   Kontrolbesøg

                     (15)

                     Kommissionen indhentede og efterprøvede alle de oplysninger, som den fandt nødvendige til undersøgelsen. Der blev aflagt kontrolbesøg i henhold til grundforordningens artikel 16 hos følgende virksomheder: Jindal Saw Italia SpA, Trieste, Italien (»Jindal Italien«). Jindal Italien er Jindals eneste forretningsmæssigt forbundne virksomhed i Unionen (se afsnit 3.1).

               1.9.   Fremlæggelse af oplysninger

                     (16)

                     Den 24. oktober 2018 sendte Kommissionen et dokument med fremlæggelse af oplysninger til alle interesserede parter, hvori de væsentligste kendsgerninger og betragtninger, på grundlag af hvilke Kommissionen foreslog at afslutte den fornyede undersøgelse, var beskrevet. De interesserede parter blev underrettet om den frist, inden for hvilken de kunne fremsætte bemærkninger til fremlæggelsen af oplysninger. To enheder, ansøgeren og Jindal, reagerede på fremlæggelsen af oplysninger. Ansøgeren anmodede om og blev indrømmet en høring med Kommissionen. De indkomne bemærkninger fra de interesserede parter blev gennemgået og taget i betragtning, hvor dette var relevant.

               1.10.   Perioder, der var omfattet af absorberingsundersøgelse

                     (17)

                     Undersøgelsesperioden for absorberingsundersøgelsen omfattede perioden fra den 1. april 2017 til den 31. marts 2018. Den betragtede periode omfattede perioden fra den 1. april 2016 til den 31. marts 2018. Den oprindelige undersøgelsesperiode (»OUP«) omfattede perioden fra den 1. oktober 2013 til den 30. september 2014.

               2.   DEN PÅGÆLDENDE VARE

                     (18)

                     Den pågældende vare defineres som rør af duktilt støbejern (også kendt som kuglegrafitstøbejern), undtagen duktile støbejernsrør uden indvendig eller udvendig coating (»rå rør«), i øjeblikket henhørende under KN-kode ex 7303 00 10 og ex 7303 00 90 (Taric-kode 7303001010, 7303009010), med oprindelse i Indien (»den pågældende vare«).

               3.   RESULTATER

                     (19)

                     I henhold til grundforordningens artikel 12 har en absorberingsundersøgelse til formål at fastslå, om eksportpriserne er faldet, eller om der er forekommet nogen eller kun utilstrækkelige ændringer i videresalgspriserne eller de efterfølgende salgspriser i Unionen for den pågældende vare efter indførelsen af de oprindelige foranstaltninger. Hvis det derefter fastslås, at foranstaltningerne burde have ført til ændringer i disse priser, skal eksportpriserne i henhold til grundforordningens artikel 2 derefter tages op til en ny vurdering, og dumpingmargenerne skal beregnes på ny under hensyntagen til de nyvurderede eksportpriser for at afhjælpe den skade, der tidligere blev konstateret i henhold til grundforordningens artikel 3.

               3.1.   Ændringer i Jindals forretningsmodel og EU-salget

                     (20)

                     Efter indførelsen af foranstaltningerne faldt Jindals salg til Unionen med omkring 90 % sammenlignet med OUP. Jindals EU-salg på [mindre end 2 000 ton], tegner sig nu for [mindre end 0,5 %] af EU-forbruget.

                     (21)

                     Desuden er der fundet ændringer sted i Jindals salgsstruktur siden OUP. I OUP havde Jindal tre forretningsmæssigt forbundne salgsvirksomheder i henholdsvis Det Forenede Kongerige, Spanien og Italien, mens der i undersøgelsesperioden for absorberingsundersøgelsen kun var den forretningsmæssigt forbundne italienske virksomhed tilbage. Jindal Italien tegner sig for hovedparten af Jindals EU-salg — med kun en begrænset mængde direkte eksport.

                     (22)

                     I undersøgelsesperioden for absorberingsundersøgelsen solgte Jindal desuden til betydeligt færre kunder ([mindre end halvdelen sammenlignet med OUP]) i færre medlemsstater ([mindre end halvdelen sammenlignet med OUP]) end i den oprindelige undersøgelse. Jindal solgte også et meget lavere antal varetyper (varekontrolnumre): [mindre end halvdelen sammenlignet med OUP].

               3.2.   Analyse af prisudviklingerne

                     (23)

                     Ved fastlæggelsen af, hvorvidt der var sket et fald i eksportpriserne, fastsætter Kommissionen normalt for hver undersøgt eksporterende producent dennes eksportpriser i undersøgelsesperioden for absorberingsundersøgelsen og sammenligner disse priser med de tilsvarende eksportpriser i OUP. På grund af den meget lave mængde af direkte eksportsalg, som beskrevet i betragtning 21, kunne der dog ikke foretages en meningsfuld sammenligning med Jindals direkte eksportpris til uafhængige kunder i Unionen. Eftersom analysen af priserne burde være baseret på prisen ved salg til den første uafhængige kunde, og da Jindals forretningsmæssigt forbundne virksomheder i Spanien og i Det Forenede Kongerige ikke længere eksisterer, baserede Kommissionen udelukkende sin analyse på Jindal Italiens videresalgspris til den første ikke forretningsmæssigt forbundne kunde.

                     (24)

                     I betragtning af de meget begrænsede mængder, der blev taget i betragtning, samt ændringerne i varetyper, som fremhævet i afsnit 3.1, ville en sammenligning pr. varekontrolnummer ikke være repræsentativ og ville derfor ikke resultere i en meningsfuld analyse.

                     (25)

                     Som en vejledende analyse gennemførte Kommissionen en sammenligning af en samlet vejet gennemsnitlig pris pr. kg for alle varetyper ved salg foretaget af Jindal Italien til den første ikke forretningsmæssigt forbundne kunde. I analysen konstateredes det, at Jindals videresalgspris i gennemsnit steg med [mere end 10 %] mellem undersøgelsesperioden for absorberingsundersøgelsen og OUP, hvilket udgør [over 80 %] af antidumpingtolden på 14,1 %.

                     (26)

                     Endvidere fandt en del af Jindals salg i undersøgelsesperioden for absorberingsundersøgelsen sted på grundlag af priser, der var fastsat i udbud før indførelsen af foranstaltningerne. Det kan ikke forventes, at salgsprisen ved et sådant salg ville have ændret sig, og derfor har en prissammenligning en begrænset relevans.

                     (27)

                     Efter fremlæggelsen af oplysninger fremsatte ansøgeren en række påstande. For det første gjorde ansøgeren gældende, at Kommissionen burde tage hensyn til tre eksterne faktorer: udligningstolden på 8,7 %, den konventionelle toldsats på 3,2 % og vekselkursen mellem INR og EUR.

                     (28)

                     For så vidt angår udligningstolden, fremførte ansøgeren, at stigningen i videresalgsprisen først og fremmest er et udslag af udligningstolden på op til 8,7 %. Kommissionen bemærkede, at absorberingsundersøgelsen er begrænset til en påstået absorbering af antidumpingtolden. Under alle omstændigheder viser konklusionerne i denne undersøgelse, at Jindal Italien hævede sine priser ud over niveauet for den udligningstold, der blev indført i 2016. Denne påstand blev derfor afvist.

                     (29)

                     Hvad angår den konventionelle told, fremhævede ansøgeren den omstændighed, at den konventionelle toldsats for den pågældende vare havde ændret sig mellem OUP og undersøgelsesperioden for absorberingsundersøgelsen fra 0 % til 3,2 %. De varer, der svarer til den generelle toldpræferenceordnings kategori S-15a, som omfatter de varer, der er nævnt i kapitel 73, herunder den pågældende vare, er i øjeblikket pålagt en konventionel told på 3,2 %. Ansøgeren fremførte, at denne ændring burde tages i betragtning ved vurderingen af stigningen i videresalgsprisen. Kommissionen bekræftede, at tolden allerede var medtaget i den analyse, der blev fremlagt for de interesserede parter. Kommissionen bemærkede dog, at hvis stigningen i den konventionelle told ikke var blevet taget i betragtning, ville den konstaterede prisstigning have været højere. Eftersom ingen af de to tilgange ville ændre konklusionerne vedrørende den tilstrækkelige prisstigning, tog Kommissionen ikke stilling til, om stigningen i den konventionelle told burde tages i betragtning i forbindelse med prissammenligningen i den foreliggende sag.

                     (30)

                     For så vidt angår vekselkursen, fremførte ansøgeren, at ændringen i vekselkursen mellem EUR og INR burde tages med i betragtning. Ansøgeren hævdede, at eftersom værdien af INR i forhold til EUR steg, faldt den indiske eksports priskonkurrenceevne. Kommissionen fandt, at udviklingen i vekselkurserne kan være en faktor, der skal tages i betragtning i de tilfælde, hvor faktureringen foretages i en udenlandsk valuta. I dette tilfælde var sammenligningen dog foretaget på grundlag af den videresalgspris, der blev faktureret i EUR, både i OUP og undersøgelsesperioden for absorberingsundersøgelsen, så der blev anvendt den samme valuta til at anslå størrelsen af prisstigningerne. Derfor var det ikke nødvendigt at foretage justeringer på grund af ændringer i vekselkursen mellem EUR og INR, og anmodningen blev afvist.

                     (31)

                     For det andet hævdede ansøgeren ligeledes, at salg gennem udbud er repræsentativt og burde medtages. Kommissionen præciserede, at disse salg ikke var blevet udelukket i prissammenligningen (se betragtning 26).

                     (32)

                     For det tredje fremførte ansøgeren, at for at blive betragtet som betydelige, burde ændringerne i videresalgsprisen mindst have svaret til niveauet for den indførte told. Kommissionen bemærkede, at vurderingen er specifik fra sag til sag, og at den retlige grænse for at konstatere absorbering ikke er, om ændringen er betydelig, men snarere om der er forekommet nogen eller kun utilstrækkelige ændringer i videresalgspriserne, som derved annullerer virkningen af antidumpingtolden. I dette tilfælde fandt Kommissionen, at en prisstigning på mere end 10 % ikke kunne anses for at være utilstrækkelig.

                     (33)

                     For det fjerde bad ansøgeren Kommissionen om at undersøge varer, der importeres af Jindal Italien fra Jindals produktionsanlæg i De Forenede Arabiske Emirater eller fra enhver anden kilde for at bekræfte, at denne import ikke havde oprindelse i Indien eller på anden vis var blevet fejltariferet. Kommissionen bemærkede, at denne påstand snarere vedrører en påstand om omgåelse, hvilket ikke er genstand for en absorberingsundersøgelse.

                     (34)

                     For det femte fremførte ansøgeren, at Kommissionen ikke blot burde have sammenlignet Jindal Italiens videresalgspriser i undersøgelsesperioden for absorberingsundersøgelsen med disse i OUP, men også med videresalgspriserne hos Jindals tidligere datterselskaber i Spanien og Det Forenede Kongerige i OUP. Ansøgeren fremførte, at denne tilgang ville være berettiget, eftersom antidumpingtolden vedrører alt Jindals salg.

                     (35)

                     Kommissionen mente hverken, at en sådan sammenligning ville være hensigtsmæssig, eller at den ville føre til meningsfulde resultater, især i betragtning af de forskellige varesortimenter, leveringsbetingelser og faktureringsvalutaer. Den fastholdt derfor, at en prissammenligning kun for Jindal Italiens salg var det passende benchmark. For fuldstændighedens skyld foretog Kommissionen ikke desto mindre en simulering, hvor Jindal Italiens videresalgspriser i undersøgelsesperioden for absorberingsundersøgelsen blev sammenlignet med videresalgspriserne hos alle Jindals datterselskaber i OUP. Denne simulering viste, at videresalgsprisen i gennemsnit ville være steget yderligere (med [mere end 13 %]) mellem undersøgelsesperioden for absorberingsperioden og OUP. Derfor ville en sådan analyse, til trods for dens begrænsede relevans, have styrket Kommissionens konklusion i denne absorberingsundersøgelse.

                     (36)

                     Slutteligt stillede ansøgeren spørgsmål om Jindals direkte salg til Unionen. Kommissionen bemærkede, at mængderne ikke kunne anses for at være betydelige ([mindre end 300 ton]), og at de hovedsageligt blev solgt på andre leveringsbetingelser end i den oprindelige undersøgelse. Derfor kunne en meningsfuld sammenligning ikke gennemføres. Dette salg blev følgelig udelukket fra prissammenligningen.

               3.3.   Konklusion

                     (37)

                     I betragtning af de begrænsede mængder og den manglende sammenlignelighed kunne Kommissionen ikke foretage en endegyldig og detaljeret prisanalyse for Jindal. Som nævnt i betragtning 25, konstaterede Kommissionen ikke desto mindre, at overordnet set steg Jindal Italiens videresalgspris i forhold til OUP, og foranstaltningerne førte derfor til en positiv ændring i priserne på et niveau, der var lig den pågældende told. Som følge af den betydelige reduktion i salgsmængder fandt Kommissionen derudover, at virkningen af foranstaltningerne ikke var undermineret.

                     (38)

                     Som følge af det manglende samarbejde og i betragtning af de ubetydelige mængder ([mindre end 0,1 %] af EU-forbruget), der blev solgt af andre indiske eksporterende producenter, der er omfattet af denne absorberingsundersøgelse fandt Kommissionen, at ovenstående konklusioner også gælder for »alle andre virksomheder«. I denne forbindelse bemærkede Kommissionen, at de tilgængelige statistiske oplysninger for »alle andre virksomheder« ikke kunne anses for at være meningsfulde i betragtning af de lave importmængder og manglende oplysninger om salgskanaler fra andre indiske eksporterende producenter, der er omfattet af denne undersøgelse. Som en indikation bemærkede Kommissionen ikke desto mindre, at prisoplysningerne for de ubetydelige salgsmængder, der blev indsamlet i henhold til importstatistikdatabasen, jf. grundforordningens artikel 14, stk. 6, viste en gennemsnitspris for »alle andre virksomheder«, der svarede til Jindals gennemsnitlige pris.

                     (39)

                     Kommissionen fandt derfor, at foranstaltningerne må have haft en virkning, hvad angår Jindal og »alle andre virksomheder« i artikel 1 i gennemførelsesforordning (EU) 2016/388.

                     (40)

                     I lyset af disse konstateringer fandt Kommissionen det ikke nødvendigt at foretage en ny beregning af tolden.

               4.   FREMLÆGGELSE AF OPLYSNINGER OG KONKLUSION

                     (41)

                     Som anført i afsnit 1.9. informerede Kommissionen alle interesserede parter om de væsentligste kendsgerninger og betragtninger, på grundlag af hvilke den havde til hensigt at afslutte absorberingsundersøgelsen. Bemærkninger blev analyseret og, hvor det var berettiget, taget i betragtning.

                     (42)

                     Af ovenstående grunde konkluderede Kommissionen, at absorberingsundersøgelsen bør afsluttes uden ændring af de gældende foranstaltninger.

                     (43)

                     Denne forordning er i overensstemmelse med udtalelsen fra det udvalg, der er nedsat i medfør af forordning (EU) 2016/1036 artikel 15, stk. 1 —

               VEDTAGET DENNE FORORDNING:

            Artikel 1
            Absorberingsundersøgelsen vedrørende importen af rør af duktilt støbejern (også kendt som kuglegrafitstøbejern) med oprindelse i Indien, jf. artikel 12 i forordning (EU) 2016/1036, afsluttes uden ændring af de gældende foranstaltninger.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. januar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  Kommissionens gennemførelsesforordning (EU) 2016/388 af 17. marts 2016 om indførelse af en endelig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien (EUT L 73 af 18.3.2016, s. 53).

            (3)  Kommissionens gennemførelsesforordning (EU) 2016/1369 af 11. august 2016 om ændring af gennemførelsesforordning (EU) 2016/388 om indførelse af en endelig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien (EUT L 217 af 12.8.2016, s. 4).

            (4)  Kommissionens gennemførelsesforordning (EU) 2016/387 af 17. marts 2016 om indførelse af en endelig udligningstold på importen af rør af duktilt støbejern (også kendt som kuglegrafitstøbejern) med oprindelse i Indien (EUT L 73 af 18.3.2016, s. 1).

            (5)  EUT C 151 af 30.4.2018, s. 57.